Nyu-York va Nyu-Jersi port ma'muriyati
Nyu-York va Nyu-Jersi port maʼmuriyati (PANYNJ ; Port Authority NY NJ nomi bilan 2020 yildan logotipda shakllantirildi) AQShning Nyu-York va Nyu-Jersi shtatlari oʻrtasidagi qoʻshma korxona boʻlib, 1921 yilda shtatlar aro shartnoma asosida tashkil etilgan va Amerika Qoʻshma Shtatlari Kongressi tomonidan tasdiqlangan. Port maʼmuriyati Nyu-York hamda Nyu-Jersi portlarining geografik tasdiqlangan hududi doirasidagi koʻpriklar, tunnellar, aeroportlar va dengiz portlarini oʻz ichiga olgan mintaqaviy transport infratuzilmasining koʻp qismini nazorat qiladi. Bu 3,900-square-kilometre (1,500 kv mi) lik port hududi Milliy Ozodlik haykalidan 40-kilometr (25 mi) lik radiusini qamrab oladi. Port maʼmuriyatining bosh qarorgohi 4-butunjahon savdo markazida joylashgan. Port maʼmuriyati 2004-yilda Qoʻshma Shtatlardagi barcha portlar orasida yuk tashish hajmi boʻyicha uchinchi va Sharqiy dengiz qirgʻogʻidagi eng katta yuk tashish hajmiga ega Port Newark-Elizabet dengiz terminalini ham boshqaradi. Port maʼmuriyati, shuningdek, 6 ta shtatlararo oʻtish yoʻlini boshqaradi va ulardan: uchtasi Nyu-Jersini Manxetten bilan bogʻlaydi va uchtasi Nyu-Jersi bilan Staten-Aylendni bogʻlab turadi. Port Authority avtobus terminali va PATH temir yoʻl tizimi ham Port maʼmuriyati tomonidan boshqariladi, shuningdek, LaGuardia aeroporti, Jon F. Kennedi xalqaro aeroporti, Nyuark Liberti xalqaro aeroporti, Teterboro aeroporti va Styuart xalqaro aeroporti Port maʼmuriyatning boshqaruv tizimiga qarashli. Agentlik oʻzining 2232 kishidan iborat Port maʼmuriyati politsiya boʻlimiga ega.